Observationes PhYCOLOGICjE. 



3 



quae autem mutatio in aliis major, in aliis minor esse potest (tab. I fig. 1 a, 

 fig. 3 a, b). Hoc in cursu copulantur. 



Microzoosporarum copulatio. Microzoosporas celeriter natantes cum 

 intuemur, duas videmus saepenumero microzoosporas, quarum altera alteram 

 fugientem persequitur. Hsec est microzoospora feminea, quae illam, seu mi- 

 crozoosporam masculinam, effugere tendit, quae contentio, qtiamquam non- 

 nunquam prospera, est tamen plerumque inanis. Tunc microzoospora mascu- 

 lina rostrum suum rostro microzoospoiae femineae infigit, quo facto utraque 

 rostris cohaeret. Corpus hue et illuc jactans, microzoospora feminea se libe- 

 rare conatur (tab. I. f. 1 b b., f 4 a ), spe autem fracta, utraque cursum 

 celerrime iterat. Hoc in cursu lateribus earum adpositis, ab rostris versus 

 extremitates earum inferiores sensim adglutinantur (tab. I. f. 1 b., f. 2 a, f. 

 4 b), ut denique, copulatione absoluta, adsit zoospora, e duabus microzoo- 

 sporis sexualibus composita, quattuor ciliis ornata et utrinque lateraliter gra- 

 nulo fusco-rubro insignita (tab. I f. 2 b, f. 5 a. b. c), quam zygozoosporam 

 nominare licet. 



ZygozoosporcB quam microzoosporas crassiores esse, naturae consenta- 

 neum videtur, saepe autem tam parvae sunt, ut nisi cilia quattuor granulaque 

 duo fusco-rubra observari possint, earum cum microzoosporis confusio per- 

 facilis sit, quod non debet movere nostram mirationem, magnitudinis varie- 

 tatem in microzoosporis cum supra attulerimus. Post absolutam copulatio- 

 nem zygozoosporae, forma plerumque ovata 1. elongato-ovata, natare perguut; 

 mox vero cilia obliterantur 1 dissolvuntur. 



Zygozoosporarum germinatio. Hac de re nil dicere possumus, nam 

 zygozoosporam solitariam usque in ejus germinationem persequi, nobis im- 

 possibile f'uit. In vase autem, in quo coluimus banc plantain, numerosis- 

 simas zygozoosporas beneque evolutas vidimus. Post 8 dies latera vasis et 

 fundus vestita erant cellulis protococciformibus, quas zoosporas fuisse, dubi- 

 tari non potest (tab. I f . 6 a). In nonnullis harum cellularum duo granula 

 fusco-rubra observata sunt (tab. I f. (5 a.), quae granula ipsius zygozoosporae 

 tam bene in memoriam revocant, ut illas saltim cellulas esse zygozoosporas 

 quiescentes, membrana cellulari circumdatas (tab. I f . 6 b.), possis vix dubi- 

 tare. Qua de re ulterius conferenda sunt ea, quae de microzoosporis qui- 

 escentibus Hormiscice penicilliformis antea diximus (1. cit. p. 9 tab. I fig. 9.). 

 Cum nostra planta amphibia sit species, nunc in scopulo exsiccata, nunc 

 aqua suffusa, zygozoosporis quiescentibus carere vix potest. 



Hormiscia penicilliformis (Conf. speciosa) et Urospora mirabilis (Conf. 

 hormoides), quas in dissertatione nostra species distinctas habuimus, sunt, 

 ut supra diximus, ejusdem speciei formae. Haec nostra sententia digna est, 



